钦定古今图书集成/明伦汇编/氏族典/第504卷 > 《廖用贤尚友录》 > 伏隆
## 钦定古今图书集成/明伦汇编/氏族典/第504卷 > 《廖用贤尚友录》 > 伏隆

按《后汉书伏湛传》：“湛子隆，字伯文，少以节操立名，仕
郡督邮。建武二年，诣怀宫，光武甚亲接之。时张步兄
弟各拥强兵，据有齐地，拜隆为大中大夫，持节使青
徐二州，招降郡国。张步遣使随隆诣阙上书，献鳆鱼。
其冬，拜隆光禄大夫，复使于步，拜步为东莱太守，而
刘永亦遣使立步为齐王，步贪受王爵，遂杀之。五年”，
张步平，诏隆中弟咸收隆丧，以子援为郎中。